Sykkylven

Sykkylven er en kommune på Rånahalvøya omkranset av Hjørundfjorden og Storfjorden i Møre og Romsdal. Den grenser til Fjord i øst, Stranda i sør, Ørsta i vest og Ålesund kommune i nord. Tettsted i kommunen er Aure.


== Historie ==
Da de norske kommunene ble opprettet i 1837 var Sykkylven en del av Ørskoug og Hjørundfjord prestegjeld, tinglag og kommune. Prestegjeldet var delt i to sogn med Sykkylven og Aure kirke på sørsiden av fjorden. Da Sykkylven ble egen kommune i 1883, ble Ramstaddalen, Søvikdalen og Furstranda en del av Ørskog kommune. Disse bygdene på sørsida av fjorden ble overført til Sykkylven i 1955.Hundeidvik var før 1883 i Hjørundfjord herad, men etter 1883 har også hundeidvikgrenda vore ein del av Sykkylven kommune.


== Politikk ==


=== Kommunestyrevalget 2019 ===


=== Kommunestyrevalget 2015 ===
Ordfører 2011-2015 var Petter Lyshol (H).


== Næringsliv ==
Hovednæringen i Sykkylven er industri, med hovedvekt på møbelindustri som eksporter til verdensmarkedet. Blant kjente fabrikker er Ekornes, LK Hjelle og Brunstad. Andre bedrifter Formfin, L.K.Hjelle,  Rajo Møbler, Velledalen Møbler og Cylindra og madrassprodusenten Stjernemadrassen.Andre industribedrifter er transformatorprodusenten Møre Trafo. Industrien i Sykkylven fremstiller også vifter og rister til skip og oljeinstallasjoner, emballasjeprodukter, stålkomponenter, bygningsprofiler og baderomsinnredninger. I kommunen er også en videregående skole med allmennlinje og yrkesutdanning.Den 14. juni 2009 klarte Sykkylven å sette rekorden for verdens lengste sofa, som var 890,25 meter lang, og ble satt opp av møbelindustrien i bygda. Den ble satt opp på Sykkylvsbrua, og senere ble sofaen delt i mindre biter og solgt. Sykkylven tok også den samme rekorden i 2008, da rekorden var på 61,5 meter, men denne ble senere slått av en polsk møbelprodusent hvor sofaen var ca. 80 meter lang.
Fjellsetra er et alpineanlegg med Sunnmørsalpane Skiarena. Sykkylven omfatter deler av Sunnmørsalpene. Det er møbelmuseum og informasjon om arkeologiske funn i sentrumsområdet. Kommunen huser også naturhistorisk museum og kunstgalleri.
Fergesambandet Sykkylven (Aursneset) - Magerholm er også et av Norges mest trafikkerte ferjesamband.
Sykkylven var også hjemmehavn for Brand-Båtane.


== Kommunevåpen ==
Våpenet er laget av Norbert Hovet og Kårstein Blindheim og godkjent 
ved Kgl. resolusjon i 1983. Våpenet kan ikke benyttes av andre uten tillatelse fra formannskapet.
Motto: «Mellom fjell og fjord».
Symbolikk: Snittet skaper et kileformet felt som minner om fjorden som kommunen har navnet etter. Det symboliserer også en fjelltopp som har en kjent silhuett i kommunen, fjellet Straumshornet.


== Kjente sykkylvinger ==
Ole Nikolai Ingebrigtson Strømme, (1876–1936), statsråd/sosialminister (V) i Mowinckels 3. regjering.
Edvard Drabløs, (1883–1976), skuespiller.
Bastian Weiberg-Aurdal, (1891–1973), huslege og samferdselspioner.
Henrik Straumsheim, (1893–1975), dikter.
Marie Aase, (1894–1991), sykepleier og politiker
Bernt Fauske, (1896 - 1980), skipsreder og predikant
Jens E. Ekornes, (1908–1976), gründeren av møbelkonsernet Ekornes.
Otto Hjellegjerde,(1917–1997), gründeren av møbelkonsernet Hjellegjerde.
Karstein Oddmund Vik, (1919 -2003), arkitekt og fiskeoppdretter.
Ingmar Relling, (1920–2002), møbeldesigner.
Øystein Eliassen, (1922–1997), ordfører, fylkespolitiker og likningssjef (1951-1990).
Jens Petter Ekornes, (1942–2008), forretningsmann, konsernsjef i Ekornes ASA
Karl Arne Utgård, (1951–), høyesterettsdommer.
Martin Ystenes,  (1956– ) professor i uorganisk kjemi, NTNU
Hanna Relling Berg, (1958– ), ansvarlig redaktør i Sunnmørsposten.
Kenneth Ekornes, (1974– ) musiker.
Hilde Louise Asbjørnsen, (1976– ) kabaretartist og musiker.
Per Olav Sætre, (1977–), fotballspiller.
Hanne Kolstø, (1981–), musiker bosatt i  Kristiansand
Severin Rønes, (1983–), eneboer som ble landskjent etter NRKs TV-serie Der ingen skulle tru at nokon kunne bu.
Stine Hole Ulla, (1995–), vinner av Norske Talenter.
Sondre Brunstad Fet, (1997–), fotballspiller for Fotballklubben Bodø/Glimt.


== Referanser ==


== Eksterne lenker ==
(nn) Offisielt nettsted 
(en) Sykkylven – kategori av bilder, video eller lyd på Commons 
(no) Sykkylven i Store norske leksikon
(no) Sykkylven Reiselivsforum
(no) Sykkylven kommune, sentrum – Webkamera